კატერინ სიაჩოკე

მარია ალექსანდრა კატერინ სიაჩოკე ( დ. 21 იანვარი 1972, ბოგოტა) — კოლუმბიელი მსახიობი და მოდელი. განსაკუთრებით ცნობილია თავისი როლებით მრავალრიცხოვან ესპანურენოვან ტელენოველებში. იგი ფელიქს სიაჩოკეს და ბლანკა გაეტეს უფროსი ქალიშვილია და ჰყავს სამი ძმა. სიაჩოკე 1999 წლის 4 ივლისიდან დღემდე არგენტინელი მსახიობისა და რეჟისორის მიგელ ვარონის მეუღლეა.

 ბიოგრაფია 
კატერინ სიაჩოკე დაიბადა 1972 წლის 21 იანვარს კოლუმბიის დედაქალაქ ბოგოტაში. პერველად ტელესერიალში გამოჩნდა 1994 წელს.

სიაჩოკეს ერთ-ერთი ბოლო ნამუშევრებია სტუდია ტელემუნდოს მიერ გადაღებული სერიალები, როგორებიცაა : „სახლი მეზობლად“, „სად არის ელისა?“, „უმკერდოდ სამოთხე არ არსებობს“, „სხვისი ცოდვები“, „ვნებათა მიწა“, „სიყვარულის გაკვეთილები“, „შურისძიება“, „სიყვარული უდაბნოში“ და სატელევიზიო დამოუკიდებელი სერიებისგან შემდგარი პროგრამა „გადაწყვეტილებები“. იგი სერიალებში უფრო ცნობილია უარყოფითი პერსონაჟების, სერიალის წამყვანი ალქაჯების თამაშით, და პოპულარობა სწორედ ამ როლებმა მოუტანეს.

ბოლო 10 წელი უარყოფითი როლების თამაშის შემდეგ, მან ერთ-ერთ ბოლო სერიალში განასახიერა დადებითი პერსონაჟის სახე, მთავარი გმირის დედა ილდა სანტანა ტელემუნდოს ტელენოველაში „უმკერდოდ სამოთხე არ არსებობს“. ტელემუნდოს ახალ სერიალში „სახლი მეზობლად“ იგი ასევე დადებით როლს თამაშობს.

სიაჩოკე 2014 წელს დაუბრუნდა ეკრანებს ტელემუნდოს ახალ სერიალში „მაფიაზე გათხოვილი“, რომლის გადაღებებიც 2014 წლის თებერვლიდან ამავე წლის აგვისტომდე მიმდინარეობდა, სერიალის პრემიერა აშშ-ში ტელემუნდოს არხზე 8 ივლისს შედგა და 1 დეკემბერს დასრულდა.

2015 წლის აპრილიდან კატერინ სიაჩოკე მეუღლესთან ვარონისთან ერთად მექსიკაში გადავიდა საცხოვრებლად, სადაც ვარონი ტელემუნდოს ახალი სერიალის „რკინის ქალბატონის“ მეორე სეზონის რეჟისორია.

2016 წელს სიაჩოკე ტელემუნდოს ეკრანებს დაუბრუნდება სერიალით „სამოთხე უმკერდოდაც არსებობს“,  2009 წლის ფენომენის „უმკერდოდ სამოთხე არ არსებობს“-ის გაგრძელება, რომლის სიუჟეტიც 14 წლის შემდეგ ვითარდება.

2017-2018 წლებში სიაჩოკე სერიალ „სამოთხე უმკერდოდაც არსებობს“, მეორე და მესამე სეზონებში იღებს მონაწილეობას.

 ფილმოგრაფია 
 წელი  სათაური  როლი  ცნობები1995 თვითგადარჩენაპერლა  დადებითი გმირი1995-1996 სურვილის ბნელი მხარელორენა დადებითი გმირი 1996 სისხლი, ოფლი და ცრემლებილინა მარია დადებითი გმირი 1997 მოჯადოებასალომე მთავარი დადებითი გმირი1997 ხუანებიხუანა კარიდად სალგერო მთავარი დადებითი გმირი, მონაზონი1998 ცისარტყელას ჩრდილისილვია სტელა გრანიანი მთავარი ალქაჯი1998-1999 ასე ახლოს და ასე შორსლაურა მთავარი ალქაჯი1999-2000 ვარდების ომიროსა ემილია კარილიო მთავარი ალქაჯი 2001 სიყვარული უდაბნოშიმიკაელა ფერნანდესი მთავარი ალქაჯი 2002-2003 შურისძიებაგრაცია ფონტანა მთავარი ალქაჯი2004-2005 სიყვარულის გაკვეთილებიდებორა ბუენროსტრო მთავარი ალქაჯი2005-2007გადაწყვეტილებებიგაბრიელა / მარია ვალენსია  ალმა. ტვ შოუ (2 სერია)2005-2006 ვნებათა მიწამარსია ერნანდესი  მთავარი ალქაჯი2007-2008 სხვისი ცოდვებიინეს ვალიეხო მთავარი ალქაჯი2008-2009 უმკერდოდ სამოთხე არ არსებობსილდა სანტანა მთავარი დადებითი გმირი2010 სად არის ელისა?სესილია ალტამირა მთავარი როლი / მთავარი ალქაჯი2011-2012 სახლი მეზობლადიგნასია კონდე მთავარი როლი2014 მაფიაზე გათხოვილიესტეფანია პერესი მთავარი ალქაჯი2016-2018 სამოთხე უმკერდოდაც არსებობსილდა სანტანა მთავარი დადებითი გმირი (3 სეზონი)2017 ფანიისაბელ პინსონი ეპიზოდური როლი (2 სერია)

რესურსები ინტერნეტში

Telemundo Website
Official "Sin Senos No Hay Paraíso" Website 
Official "Tierra de Pasiones" Website 

კატეგორია:კოლუმბიელი მსახიობები
კატეგორია:დაბადებული 1972
კატეგორია:დაბადებული 21 იანვარი
კატეგორია:ცოცხალი ადამიანები